ai4bharat/Pralekha huggingface dataset:
सांस्कृतिक मंत्रालय
' युवा संगम' उपक्रमा अंतर्गत महाराष्ट्र भेटीवर आलेल्या पंजाबमधील 45 युवक - युवतींनी मंगळवारी राज्यपाल बैस यांची राजभवन मुंबई येथे घेतली भेट
आधुनिक शिक्षण , नवनवी कौशल्ये आत्मसात करावी आणि निवडलेल्या क्षेत्रातून देशसेवा करावी असे राज्यपालांचे युवकांना आवाहन
मुंबई, 9 मे 2023
'एक भारत श्रेष्ठ भारत' कार्यक्रमाचा भाग म्हणून आयोजित 'युवा संगम' उपक्रमा अंतर्गत महाराष्ट्र भेटीवर आलेल्या पंजाबमधील 45 युवक -युवतींनी मंगळवारी  महाराष्ट्राचे राज्यपाल बैस यांची राजभवन मुंबई येथे भेट घेतली
पंजाब आणि महाराष्ट्र या राज्यांमधील अंतर दीड हजार किलोमीटर पेक्षा अधिक असले तरी दोन्ही राज्ये अध्यात्मिक व सांस्कृतिक देवाण घेवाणीमुळे भगिनी राज्ये असून स्वातंत्र्य लढ्यात व त्यानंतर राष्ट्रनिर्माण कार्यामध्ये दोन्ही राज्यांचे योगदान फार मोठे आहे, असे असे सांगत राज्यपाल रमेश बैस यांनी या युवक युवतींचे स्वागत केले.
संत नामदेव महाराष्ट्रातून पंजाबला गेले व भक्तिमार्गाचा पुरस्कार केला तर शिखांचे दहावे गुरु गोबिंद सिंग यांनी महाराष्ट्रातील नांदेड येथे वास्तव्य केले. हुतात्मा भगतसिंह यांना महाराष्ट्रातील क्रांतिकारक हुतात्मा राजगुरु यांनी साथ दिली.
आज महाराष्ट्र व पंजाब या दोन्ही राज्यांमधील सर्वाधिक युवक सैन्यदलामध्ये भरती होतात. महाराष्ट्राच्या विकासात देखील राज्यातील पंजाबी बांधव मोठे योगदान देत आहेत असे राज्यपालांनी सांगितले. युवकांनी खूप शिकावे, नवनवी कौशल्ये आत्मसात करावी, व्यसनांपासून दूर रहावे व आपण निवडलेल्या क्षेत्रातून देशसेवा करावी असे आवाहन राज्यपालांनी युवकांना केले.
आयआयटी मुंबईने एनआयटी जालंधर या संस्थेला शैक्षणिक सहकार्य करावे तसेच दोन्ही संस्थांनी शिक्षक व विद्यार्थी आदान प्रदान करावे अशीही सूचना राज्यपालांनी केली.
पूर्वी लोक सुटीच्या दिवशी मित्रांकडे, नातलगांकडे जात. त्यामुळे संवाद होत असे. आज मोबाईल - लॅपटॉपच्या युगात माणसे कुटुंबापासून दुरावत आहेत. युवकांनी देशातील विविध प्रदेशांना भेटी दिल्यास त्यातून संवाद वाढेल व खूप काही शिकायला मिळेल असे राज्यपालांनी सांगितले.
महाराष्ट्रात पहिल्यांदा येऊन खूप आनंद झाला व येथून परत जाऊच नये असे वाटते. मात्र येथे गर्मी फार जास्त आहे, असे पंजाब मधून आलेल्या एका युवतीने सांगितले. महाराष्ट्रातील पुरणपोळी, श्रीखंड व शिरा खूप आवडल्याचे एका युवकाने सांगितले तर येथील जनजीवन खूप धावते असल्याचे मत एका युवतीने नोंदवले.
राज्यपालांशी झालेल्या चर्चेनंतर युवकांनी राजभवनाला भेट दिली. यावेळी भारतीय तंत्र शिक्षण परिषदेचे अध्यक्ष प्रो. टी.जी सीताराम, आयआयटी मुंबईचे संचालक प्रो. सुभासिस चौधरी, 'युवा संगम'चे निमंत्रक प्रो. मंजेश हनावल, केंद्रीय शिक्षण मंत्रालयाचे सल्लागार सुरेंद्र नाईक, आयआयटी मुंबईचे रजिस्ट्रार गणेश भोरकड़े, पंजाब येथून आलेले शिक्षक समन्वयक, आयआयटीच्या जनसंपर्क अधिकारी फाल्गुनी बॅनर्जी नाहा आदी उपस्थित होते.
'युवा संगम' उपक्रमांतर्गत पंजाबमधील युवकांना महाराष्ट्राची संस्कृती, पर्यटन, विकास व औद्योगिक प्रगती यांची झलक दाखवली जाणार आहे. त्यासोबतच महाराष्ट्रातील 35 व दादरा नगर हवेली दमण - दिऊ येथील 10 युवक देखील पंजाबला भेट देत आहेत. महाराष्ट्राला भेट देत असलेल्या पंजाब मधील युवकांचे पालकत्व आयआयटी मुंबई करीत आहे.
JPS/Source: Raj Bhavan, Mumbai /PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
युवा व्यवहार आणि क्रीडा मंत्रालय
केंद्रीय क्रीडा मंत्री किरेन रिजीजू यांची पुण्यातील आर्मी रोईंग नोड आणि आर्मी स्पोर्टस इन्स्टिट्यूटला भेट
पुणे, 18 जानेवारी 2020
युवक कल्याण आणि क्रीडा मंत्री किरेन रिजीजू यांनी आज, 18 जानेवारी, 2020 रोजी पुण्यातल्या लष्करी अभियांत्रिकी महाविद्यालयातल्या आर्मी रोईंग नोड आणि आर्मी स्पोर्टस इन्स्टिट्यूट ला भेट दिली. क्रीडा खात्याचा कार्यभार स्वीकारल्यानंतर रिजीजू यांनी रोईंग नोडला पहिल्यांदाच भेट दिली. तर आर्मी स्पोर्टस इन्स्टिट्यूटला त्यांनी आज दुस-यांदा भेट दिली.
यावेळी मंत्री रिजीजू यांनी रोईंगच्या प्रशिक्षणाची कार्यपद्धती जाणून घेतली तसेच तिथे सुरू असलेल्या राष्ट्रीय प्रशिक्षण शिबिरामध्ये उपलब्ध असलेल्या सुविधांची पाहणी केली. सध्याच्या कोरोना काळामध्येही ज्या समर्पित भावनेने गुणवत्तापूर्ण प्रशिक्षण देण्यात येत आहे, ते पाहून देशाचे क्रीडा क्षेत्रातले भविष्य उज्ज्वल आहे, असा आत्मविश्वास येत असल्याचे किरेन रिजीजू म्हणाले. आगामी आंतरराष्ट्रीय स्पर्धांमध्ये सर्व खेळाडू उत्कृष्ट कामगिरी करतील, असेही ते म्हणाले.
आर्मी स्पोर्टस इन्स्टिट्यूटमध्ये मंत्री रिजीजू यांनी राष्ट्रीय नेमबाजी प्रशिक्षणात सहभागी झालेल्या काही मान्यवर नेमबाजांशी संवाद साधला. यामध्ये पाच अर्जुन पुरस्कार विजेते आहेत. यापैकी तीन जणांना पद्मश्री पुरस्कारानेही सन्मानित करण्यात आले आहे. या संस्थेत उपलब्ध असलेल्या प्रशिक्षण सुविधेचे मंत्री रिजीजू यांनी कौतुक केले. संस्थेला आवश्यक असणारी आर्थिक मदत पुरविण्यात येईल, असे आश्वासन त्यांनी दिले.
क्रीडा मंत्र्यांच्या या संस्था भेटीमुळे देशाच्या रोईंग आणि नेमबाजांच्या पथकांमध्ये उत्साह आला असून त्यांचे मनोधैर्य उंचावण्यास मदत झाली आहे. देशासाठी पदकांची कमाई करण्यासाठी कठोर परिश्रम हे खेळाडू घेत आहेत.
M.Iyengar/S.Bedekar/P.Kor
मंत्रिमंडळ
भारतीय संविधानाच्या 5 व्या अनुसूची अंतर्गत राजस्थानच्या बाबतीत अनुसूचित क्षेत्रांच्या घोषणेला केंद्रीय मंत्रिमंडळाची मंजुरी
नवी दिल्ली, 25 एप्रिल 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने 12 फेब्रुवारी 1981 च्या संविधान आदेश  114 रद्द करून नवा संविधान आदेश लागू करून भारतीय संविधानाच्या 5 व्या अनुसूची अंतर्गत राजस्थानच्या बाबतीत अनुसूचित क्षेत्रांच्या घोषणेला मंजुरी दिली.
नवीन संविधान आदेश लागू झाल्यानंतर राजस्थानच्या अनुसूचित जमातीतील लोकांना भारतीय संविधानाच्या 5 व्या अनुसूची अंतर्गत उपलब्ध सुरक्षात्मक उपाययोजनांचा लाभ मिळेल.
राजस्थान सरकारने भारतीय संविधानाच्या 5 व्या अनुसूची अंतर्गत राजस्थान राज्यात अनुसूचित क्षेत्रांच्या विस्तारासाठी विनंती केली होती.
लाभार्थीः
राजस्थान मधील बांसवाड़ा, डुंगरपुर, प्रतापगढ़ आणि उदयपुरचा काही भाग, राजसमंद, चितौडगढ़, पाली आणि सिरोही जिल्ह्यांमध्ये राहणाऱ्या अनुसूचित जमातीतील लोकांना भारतीय संविधानाच्या 5 व्या अनुसूची अंतर्गत उपलब्ध सुरक्षात्मक उपाययोजनांचा लाभ मिळेल.
राजस्थान राज्यात अनुसूचित क्षेत्रांमध्ये बांसवाड़ा, डुंगरपुर आणि प्रतापगढ़ हे तीन पूर्ण जिल्हे, नऊ पूर्ण तालुके, एक पूर्ण ब्लॉक आणि उदयपुर, राजसमंद, चितौडगढ़, पाली आणि सिरोही जिल्ह्यातील 727 गावांच्या 46 ग्राम पंचायतीचा समावेश केला जाईल.
अनुसूचित क्षेत्रांच्या घोषणेमुळे अतिरिक्त धन खर्च गरज भासणार नाही. अनुसूचित क्षेत्रांमध्ये वेगवान विकासाकडे अधिक लक्ष देण्यासाठी केंद्र आणि राज्य सरकारच्या विद्यमान योजनान्तर्गत आदिवासी उप-योजनेचा ती भाग असेल.
N.Sapre/S.Kane/D.Rane
(Visitor Counter : 144
रेल्वे मंत्रालय
भारतीय रेल्वे स्वयंचालित ओळख आणि माहिती संकलन तंत्रज्ञानाचा मालवाहतुकीसाठी वापर करणार
नवी दिल्ली, 30 जानेवारी 2020
भारतीय रेल्वे ही देशातील प्रवासी आणि मालवाहतूक गरजा भागविणारी जगातील व्यापक रेल्वेयंत्रणेपैकी यंत्रणा आहे. ती दोन कोटी तीस लाख प्रवासी आणि ६५ हजार मार्गांवरून ३० लाख टन वाहतूक दररोज करते.
देशभरात वाहतूक होत रहाणाऱ्या या मालाच्या सुरक्षिततेसाठी आणि गुणवत्ता टिकवून ठेवण्यासाठी स्वयंचालित प्रणालीने त्याची देखरेख करण्याचे RFID या प्रकल्पाद्वारे ठरविण्यात आले आहे. अशा दोन प्रकल्पांसाठी ११२.९६ कोटी रुपये खर्च येणार आहे.
यासाठी CRIS ही भारतीय रेल्वे ची माहिती प्रणाली GS India आणि उद्योग पंतप्रधानांच्या मेक इन इंडिया योजनेद्वारे एकत्र येत आहेत.
या प्रकल्पानुसार रेल्वेच्या मालडब्यांवर  समकालिक लक्ष ठेवले जाणार आहे.
कमी क्षमतेची इंटरनेट जोडणी असलेल्या क्षेत्रातही ही देखरेख यंत्रणा वापरली जाणार आहे. त्यासाठी आवश्यक ती तांत्रिक जुळवाजुळव रेल्वेने केली आहे. रेडिओ लहरींचा वापर करून RFID टॅगद्वारे इलेक्ट्रॉनिक माहिती प्रणाली उभारली जात आहे.
रेल्वेने यासाठी ३लक्ष ५०हजार वाहक बोगींवर टॅग लावण्याचे लक्ष ठेवले आहे. ते २०२१ पर्यंत पूर्ण करायचे आहे.
B.Gokhale/G.Chippalkatti/P.Kor
(Visitor Counter : 70
गृह मंत्रालय
पद्म पुरस्कार -2022 साठीचे नामनिर्देशन 15 सप्टेंबर, 2021पर्यंत खुले
नवी दिल्ली, 10 जून 2021
2022 साली प्रजासत्ताक दिनी घोषित होणाऱ्या पद्म पुरस्कारांसाठी नामनिर्देशन/शिफारस आता करता येणार आहेत. नामनिर्देशन पाठवण्याची अंतिम तारीख 15 सप्टेंबर 2021 आहे.
पद्म पुरस्कारांसाठीचे नामनिर्देशन / शिफारशी या केवळ पद्म पुरस्कार पोर्टलवरच स्विकारल्या जातील.
https://padmaawards.gov.in.
पद्म पुरस्कार, अनुक्रमे पद्म विभूषण, पद्म भूषण आणि पद्मश्री हे देशातील सर्वोच्च नागरी पुरस्कार आहेत. यांची सुरुवात 1954 मधे झाली असून दरवर्षी प्रजासत्ताक दिनी या पुरस्कारांची घोषणा केली जाते. उल्लेखनीय कार्याचा गौरव या पुरस्काराद्वारे केला जातो. सर्वच क्षेत्रातील असामान्य कामगिरी/सेवा करणाऱ्यांचा सन्मान केला जातो. यात कला, साहित्य आणि शिक्षण, क्रीडा, औषधशास्त्र, सामाजिक कार्य, विज्ञान आणि अभियांत्रिकी, सार्वजनिक व्यवहार, नागरी सेवा, व्यापार आणि उद्योग इत्यादी सर्वच क्षेत्रात असामान्य कामगिरी करणाऱ्यांना गौरवले जाते. जात, पद, लिंग, जागा असा कुठलाही भेद न करता सर्वजण या पुरस्कारासाठी पात्र आहेत. डॉक्टर आणि वैज्ञानिक वगळता सार्वजनिक उपक्रमासह सरकारी नोकरीत असणारे पद्म पुरस्कारासाठी पात्र नाहीत.
केन्द्रीय गृहमंत्रालयाच्या संकेतस्थळावर  पुरस्कार आणि पदक या शिर्षकाखाली या संबंधित इतर तपशील उपलब्ध आहे. या पुरस्कारांची संदर्भातील कायदे आणि नियम यांची माहिती संकेतस्थळावर पुढील लिंकवर उपलब्ध आहे. https://padmaawards.gov.in/AboutAwards.aspxJaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
अमेरिकेच्या संरक्षण आणि परराष्ट्र प्रतिनिधींनी पंतप्रधान नरेंद्र मोदी यांची घेतली भेट
नवी दिल्ली, 27 ऑक्टोबर 2020
अमेरिकेचे परराष्ट्रमंत्री पॉम्पीओ आणि संरक्षण मंत्री डॉ. मार्क टी एस्पर यांनी आज पंतप्रधान नरेंद्र मोदी यांची भेट घेतली.
अमेरिकेच्या राष्ट्राध्यक्षांचा शुभेच्छा संदेश त्यांनी पंतप्रधानांना दिला. फेब्रुवारी 2020 मध्ये राष्ट्राध्यक्ष डोनाल्ड ट्रम्प यांचा भारत दौरा यशस्वी झाला होता, त्याच्या आठवणी जाग्या करून त्यांनी पंतप्रधानांना हार्दिक शुभेच्छा दिल्या. पंतप्रधानांनीही यावेळी शुभेच्छा दिल्या. आज भारत आणि अमेरिका यांच्यामध्ये संरक्षण क्षेत्रामध्ये करावयाच्या सहकार्याविषयी तसेच इतर क्षेत्रातल्या संयुक्त प्रकल्पांविषयी मंत्रीस्तरावर झालेल्या उपयुक्त आणि सकारात्मक संवादाची थोडक्यात माहिती अमेरिकेच्या प्रतिनिधींनी पंतप्रधानांना दिली. अमेरिकेचे सरकार भारताबरोबरचे संबंध अधिक दृढ करण्यासाठी तसेच सामायिक दृष्टीकोन आणि उद्दिष्टांच्या पूर्तीसाठी एकत्रित काम करण्यासाठी उत्सुक असल्याचे उभय मंत्र्यांनी पंतप्रधानांना सांगितले.
उभय देशांच्या मंत्रीस्तरावरील ही तिसरी व्दिपक्षीय बैठक यशस्वी झाली असून या संवादातून निघालेल्या निष्कर्षाचे पंतप्रधान मोदी यांनी कौतुक केले. अलिकडच्या वर्षांमध्ये अशा प्रकारच्या बहुआयामी सर्वंकष वैश्विक व्यूहरचनात्मक भागीदारीच्या वृद्धीविषयी पंतप्रधानांनी समाधान व्यक्त केले. यामुळे उभय देशांमध्ये विश्वास, सामायिक मूल्ये वृद्धिंगत होत आहे. तसेच उभयपक्षी संबंध अधिक दृढ होत असल्याचे नमूद केले.
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
ईद-उल-जु़हा'च्या पूर्वसंध्येला उपराष्ट्रपतींनी दिल्या देशाला शुभेच्छा
नवी दिल्ली, 9 जुलै 2022
उद्याच्या 'ईद-उल-जु़हा' च्या पूर्वसंध्येला उपराष्ट्रपती एम. व्यंकय्या नायडू यांनी देशबांधवांना शुभेच्छा दिल्या आहेत. त्यांचा संपूर्ण संदेश खालीलप्रमाणे---
"'ईद-उल-जु़हा' च्या पवित्र प्रसंगी मी देशातल्या सर्व नागरिकांना शुभेच्छा देतो.
पारंपरिक श्रद्धा आणि उत्साहाने साजरा केला जाणारा 'ईद-उल-जु़हा'चा सण बलिदानाचे आणि ईश्वराच्या बाबतीत असलेल्या भक्तीचे प्रतीक आहे.
एकमेकांप्रतीच्या स्नेहाची देवाणघेवाण आणि एकमेकांची काळजी घेण्याचा, तसेच गरजू आणि गरिबांप्रती करुणा व्यक्त करण्याचा हा सण आहे.
या सणामुळे समाजात एकता आणि बंधुभावाची भावना अधिक दृढ होईल, आणि लोक एकमेकांच्या जवळ येतील, अशी मला आशा आहे.
'ईद-उल-जु़हा' सणाशी जोडले गेलेले उत्कृष्ट आदर्श, आपल्या आयुष्यात शांतता आणि सद्भावनेला अधिक बळकट करतील आणि आपल्या देशात समृद्धी येईल, अशी कामना करतो.
उपराष्ट्रपतींचा संदेश हिंदी आणि इंग्रजीत पाहण्यासाठी कृपया येथे क्लिक कराN.Chitale/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
आयुष मंत्रालय
विश्वभरात एक कोटीहून अधिक लोकांनी घातले सूर्यनमस्कार
भारताकडून संपूर्ण जगाला निरोगी राहण्यासाठी मिळाला संदेश
नवी दिल्ली, 14 जानेवारी 2022
आझादी का अमृत महोत्सवाच्या निमित्ताने आयुष मंत्रालयाने आज “जीवनशक्तीसाठी सूर्यनमस्कार” हा उपक्रम साजरा केला. कोविड महामारीच्या काळात शरीर आणि मन निरोगी ठेवण्यासाठी आणि स्वतःला सुरक्षित ठेवण्यासाठी भारतासह जगभरातील 75 लाखांहून अधिक लोकांनी एकत्रितपणे आज सूर्यनमस्कार घातले. केंद्रीय आयुष मंत्री सर्बानंद सोनोवाल आणि आयुषचे राज्यमंत्री डॉ मुंजापारा महेंद्रभाई यांनी दृकश्राव्य माध्यमाद्वारे या उपक्रमाचा आरंभ केला. बाबा रामदेव, आचार्य बाळकृष्ण, श्री श्री रविशंकर, सद्गुरू जग्गी वासुदेव आणि जगातील विविध भागांतील अनेक नामवंत व्यक्ती या उपक्रमाच्या उद्घाटन कार्यक्रमात सामील झाल्या होत्या.
आपल्या उद्घाटन भाषणात केंद्रीय मंत्री म्हणाले की, लोकांचे शारीरिक आणि मानसिक आरोग्य सुधारण्यासाठी सूर्यनमस्काराच्या माध्यमातून सूर्याची उपासना केली जाते. पंतप्रधान श्री नरेंद्र मोदीजी यांच्या नेतृत्वाअंतर्गत आणि मार्गदर्शनाखाली मानवजातीच्या कल्याण आणि आरोग्यासाठी योग आणि सूर्यनमस्काराचा प्रचार केला जात आहे.
या दृकश्राव्य उपक्रमामध्ये, जगभरातील अनेक आघाडीचे योग तज्ञ आणि योगप्रेमी सहभागी झाले होते, त्यांनी सूर्यनमस्काराचे प्रात्यक्षिक दाखवले आणि सूर्यनमस्काराबद्दल त्यांचे मत मांडले.
2021 विश्वसुंदरी जपानची तामाकी होशी ही देखील यात दृकश्राव्य माध्यमातून सामील झाली होती. ती म्हणाली की, भारत सरकारच्या आयुष मंत्रालयाने घेतलेला हा उपक्रम या महामारीच्या काळात प्रत्येक माणसासाठी अतिशय लाभदायक ठरत आहे. जपानमध्येही मोठ्या संख्येने लोक सूर्यनमस्कार घालत आहेत आणि अनेकांनी त्यांच्या दैनंदिन दिनचर्येत योगाचा समावेश केला आहे.
इटली योग संस्थेचे अध्यक्ष डॉ. अँटोनिएट रॉसी यांनी लोकांना सूर्यनमस्कार करून निरोगी राहण्याचे आवाहन केले. अमेरिकन योग अकादमीचे अध्यक्ष डॉ. इंद्रनील बसू रॉय, सिंगापूर योग संस्थेचे सदस्य आणि इतर अनेकांनी देखील या कार्यक्रमात दृकश्राव्य माध्यमातून सामील होऊन कोविड नियमांचे पालन करत सूर्यनमस्कार घातले.
मोरारजी देसाई राष्ट्रीय योगसंस्थेचे  संचालक ईश्वर बसवरेड्डी म्हणाले की, सूर्यनमस्कार आपली श्वसन प्रणाली मजबूत करण्यात मोठी भूमिका बजावते, योग प्रक्रियेद्वारे आपण अनेक रोगांपासून मुक्त राहू शकतो. हा कार्यक्रम डीडी नॅशनलवरून प्रसारीत करण्यात आला आणि जगभरातील सहभागींनी आभासी सहभागाने त्यात उत्साह दाखवला.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
गृह मंत्रालय
केंद्रीय गृह आणि सहकार मंत्री अमित शहा यांनी राष्ट्रीय आपत्ती प्रतिसाद दल, एनडीआरएफच्या 18 व्या स्थापना दिनानिमित्त शुभेच्छा दिल्या
एनडीआरएफची वाटचाल म्हणजे धाडसी आणि व्यावसायिक उत्कृष्टतेच्या वचनबद्धतेचा प्रवास आहे.
त्यांनी स्वतःच्या प्राणांची बाजी लावून वाचवलेल्या प्रत्येक जीवनाबद्दल मी त्यांना सलाम करतो.
केंद्रीय गृह आणि सहकार मंत्री अमित शहा यांनी राष्ट्रीय आपत्ती प्रतिसाद दल, एनडीआरएफच्या 18 व्या स्थापना दिनानिमित्त शुभेच्छा दिल्या आहेत.
एनडीआरएफ दलातील कर्मचाऱ्यांना दलाच्या स्थापना दिनानिमित्त शुभेच्छा. एनडीआरएफची वाटचाल म्हणजे धाडसी आणि व्यावसायिक उत्कृष्टतेच्या वचनबद्धतेचा प्रवास आहे. त्यांनी स्वतःच्या प्राणांची बाजी लावून वाचवलेल्या प्रत्येक जीवनाबद्दल मी त्यांना सलाम करतो. असे त्यांनी आपल्या ट्विट संदेशात म्हटले आहे.
ग्राहक व्यवहार, अन्न आणि सार्वजनिक पुरवठा मंत्रालय
चाळीस लाखांहून अधिक तांदूळ उत्पादक शेतकऱ्यांना 70 हजार कोटी रुपयांच्या किमान आधारभूत किंमतीने झालेल्या केंद्र सरकारी खरेदीचा लाभ
नवी दिल्ली, 12 डिसेंबर 2020
सध्या सुरू झालेल्या खरीप विपणन हंगामामध्ये सरकार गेल्या हंगामाप्रमाणेच अस्तित्वात असलेल्या किमान आधारभूत किंमत योजनांनुसार शेतकऱ्यांकडून खरीप पिकांची खरेदी करत आहे.
खरीप विपणन हंगामामधील धान खरेदी, तांदूळ उत्पादक राज्ये/ केंद्रशासित प्रदेशांमध्ये सुरळीत सुरू आहे.
पंजाब, हरयाणा, उत्तर प्रदेश, तेलंगणा, उत्तराखंड, तामिळनाडू, चंदीगढ़, जम्मू-काश्मीर, केरळ, गुजराथ, आणि आंध्र प्रदेश, ओदिशा, मध्यप्रदेश, महाराष्ट्र व बिहार या राज्यांमध्ये 11 डिसेंबर पर्यंत 372.41 लाख मेट्रीक टन धान खरेदी.
गतवर्षी याच काळात 308.57 लाख मेट्रीक टन धान खरेदी झाली होती. गतवर्षीपेक्षा यावर्षी धान खरेदीत 20.68% नी वाढ झाली.
एकूण 372 मेट्रिक टन खरेदीपैकी फक्त पंजाबमध्ये राज्यातील खरिप विपणन हंगाम अखेरपर्यंत म्हणजे 30 नोव्हेंबर पर्यंत 202.77 लाख मेट्रीक टन धान खरेदी. हे प्रमाण देशातील एकूण खरेदीच्या 54.45%.
चालू खरीप विपणन हंगामातील किमान आधारभूत किमतीवरील एकूण 70311.78 कोटी रुपयांच्या खरेदीचा लाभ 40.53 लाख शेतकऱ्यांना झाला.
याशिवाय, राज्यांकडून मिळालेल्या प्रस्तावांच्या आधारे मूल्य समर्थन योजनेंतर्गत तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तरप्रदेश, ओदिशा, राजस्थान व आंध्र प्रदेश या राज्यांसाठी खरीप विपणन हंगाम 2020 च्या 48.11 लाख मेट्रिक टन डाळी व तेलबिया मूल्य समर्थन योजनेंतर्गत खरेदीला मान्यता देण्यात आली. त्याचप्रमाणे आंध्रप्रदेश, कर्नाटक, तामिळनाडू, केरळ या राज्यांमध्ये 1.23 लाख मे. टन खोबरे  खरेदीला मंजूरी देण्यात आली आहे.
राज्यांकडून मिळालेल्या प्रस्तावांच्या आधारे मूल्य समर्थन योजनेंतर्गत इतर राज्ये / केंद्रशासित प्रदेशांकडून मूल्य समर्थन योजनेंतर्गत अंतर्गत डाळी, तेलबिया आणि खोबरे खरेदीचे प्रस्ताव प्राप्त झाल्यावर मान्यताही देण्यात येईल जेणेकरून या पिकांच्या एफएक्यू ग्रेडची खरेदी 2020-21 वर्षासाठी अधिसूचित किमान आधारभूत किमतीनुसार थेट नोंदणीकृत शेतकऱ्यांकडून करता येईल. अधिसूचित कापणीच्या/काढणीच्या कालावधीत बाजारदर हे किमान आधारभूत किंमतीपेक्षा कमी असले तर या राज्यांमध्ये केंद्रीय नोडल संस्थांकडून राज्य नामांकित खरेदी एजन्सीमार्फत खरेदी केली जाईल.
11डिसेंबर, 2020, पर्यंत सरकारने आपल्या नोडल एजन्सीमार्फत मूग ,उडीद, भुईमूग शेंगा आणि सोयाबिनची 154423.46 मे.टनाची 829.57 कोटी रुपये एमएसपी मूल्याची खरेदी केली असून तमिळनाडू, महाराष्ट्र, गुजराथ हरियाणा आणि राजस्थानमधील 87024 शेतकऱ्यांना त्याचा लाभ झाला आहे.
पंजाब, हरियाणा, राजस्थान मध्य प्रदेश, महाराष्ट्र, गुजराथ, तेलंगणा, आंध्र प्रदेश, ओदिशा आणि कर्नाटक या राज्यांमध्ये किमान आधारभूत किमतीने कापूस खरेदी सुरळीत सुरू आहे. 11.12.2020 पर्यंत 13879.27 कोटी रुपये किमतीच्या 4743142 कापसाच्या गासड्या खरेदी झाल्या असून त्याचा लाभ 927300 शेतकऱ्यांना झाला आहे.G.Chippalkatti/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 56
श्रम आणि रोजगार मंत्रालय
ईपीएफओची ‘पेन्शन पासबुक बघा’ सुविधा ज्येष्ठ नागरिकांना उमंग ॲपवर बघता येणार पासबुक
(नवी दिल्ली, 3 मे 2018
ईपीएफओ म्हणजेच कर्मचारी भविष्यनिर्वाह निधी संघटनेनं सर्व निवृत्ती वेतनधारकांसाठी उमंग ॲपच्या माध्यमातून नवी सुविधा सुरू केली आहे. या सुविधेअंतर्गत ज्येष्ठ नागरिकांना मोबाईलवरच्या उमंग ॲपवर जाऊन ‘व्ह्यू पासबुक’ हा पर्याय निवडता येईल. गरज पडल्यास त्यांना पीपीओ क्रमांक आणि जन्मतारीख विचारली जाईल. या माहितीची सत्यता तपासण्यासाठी संबंधित व्यक्तीच्या मोबाईलवर ओटीपी म्हणजेच वन टाईम पासवर्ड येईल. हा ओटीपी टाकल्यावर ज्येष्ठ नागरिक या ॲपवरच आपले पासबुक बघू शकतील. या सुविधामुळे ज्येष्ठ नागरिकांना घरच्या घरी आपली पेन्शन जमा झाली की नाही हे कळू शकेल. तसेच, पासबुक डाऊनलोडही करता येईल.
‘उमंग’ ॲपवर निवृत्तीवेतन धारकांसाठी इतर अनेक सुविधाही उपलब्ध आहेत.
N.Sapre/R.Aghor/P.Kor
रेल्वे मंत्रालय
रेल्वे मंत्रालयाने रेल्वे स्थानक परिसरच्या सौंदर्यीकरणासाठीचे पुरस्कार जाहीर
62 प्रवेशिकांमधून, बल्हारशाह आणि चंद्रपूर ला प्रथम क्रमांक, मधुबनी  आणि मदुराई ला द्वितीय क्रमांक, गांधीधाम  कोटा  आणि सिकंदराबादने  पटकावला तृतीय क्रमांक
नवी दिल्ली, 4 मे 2018
सृजनशीलतेसह स्वच्छतेला प्रोत्साहन देण्याच्या उद्देशाने स्थानिक कलाकारांच्या सहभागाने ज्या रेल्वे स्थानक परिसरांचे सौंदर्यीकरणाचे काम पूर्ण झाले होते, अशा सर्व क्षेत्रीय रेल्वे कार्यालयांकडून, रेल्वे मंत्रालयाने प्रवेशिका मागवल्या होत्या. कार्यकारी संचालक , दक्षिण-मध्य रेल्वेचे मुख्य वाणिज्य व्यवस्थापक , कार्यकारी संचालक  तसेच ईशान्य फ्रंटीयर रेल्वेच्या अधिकाऱ्यांचा समावेश असलेल्या मूल्यांकन समितीने 11 क्षेत्रीय कार्यालयांकडून प्राप्त झालेल्या 62 प्रवेशिकांची समीक्षा केली.
भारतीय रेल्वे मध्ये सर्वाधिक सुंदर स्थानक म्हणून सर्वोत्कृष्ट कलेचे प्रदर्शन करणाऱ्या मध्य रेल्वेच्या बल्हारशाह आणि चंद्रपूर स्थानकांना  प्रथम क्रमांक देण्यात आला. बल्हारशाह आणि चंद्रपूर रेल्वे स्थानकांवर ताडोबा अभयारण्याची चित्र आणि मूर्तिकलेने सुशोभित करण्यात आले आहे. दोन्ही स्थानकांना 10 लाख रुपयांचे पारितोषिक देण्यात आले.
बल्हारशाह रेल्वे स्थानक
चंद्रपूर रेल्वे स्थानक
बिहारमधील मध्य रेल्वेच्या मधुबनी रेल्वे स्थानक आणि दक्षिण रेल्वेच्या मदुराई रेल्वे स्थानकातल्या द्वितीय क्रमांक देण्यात आला आहे. मधुबनी स्थानकावर मागील वर्षी ऑक्टोबर महिन्यात 100 कलाकारांनी 10 दिवसात मधुबनी चित्र काढली होती, द्वितीय पुरस्कार विजेत्या स्थानकांना 5 लाख रुपयांचे बक्षिस देण्यात आले.
कोटा स्थानक , गांधीधाम स्थानक  तसेच सिकंदराबाद स्थानकाला  तृतीय पुरस्कार जाहीर केला आहे. तृतीय पुरस्कार विजेत्या स्थानकांना तीन लाख रुपयांचे बक्षिस देण्यात आले.
N.Sapre/S.Mhatre/D.Rane
(Visitor Counter : 67
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
देशव्यापी लसीकरण मोहिमेअंतर्गत भारताने आतापर्यन्त एकूण 137 कोटी 67 लाख मात्रा देण्यात आल्या आहेत.
भारतातील उपचाराधीन रुग्णांची संख्या 82,267 गेल्या 572 दिवसांतील सर्वात कमी
उपचाराधीन रुग्णांची संख्या एकूण रुग्णसंख्येच्या 1 % पेक्षा कमी आहे, सध्या त्याचे प्रमाण 0.24%आहे ,
सध्या रुग्ण बरे होण्याचा दर 98.39% ;मार्च 2020 पासून सर्वात अधिक
गेल्या 24 तासात 8,077 रुग्ण बरे झाले, एकूण बरे झालेल्या रुग्णांची संख्या वाढून 3,41,87,017
गेल्या 24 तासात 6,563 नवीन रुग्णांची नोंद झाली.
दैनंदिन पॉझिटिव्हिटी दर  ,गेले 77 दिवस 2 % पेक्षा कमी.
साप्ताहिक पॉझिटिव्हिटी दर  ,गेले 36 दिवस 1% पेक्षा कमी.
आतापर्यंत एकूण 66.51 कोटी चाचण्या करण्यात आल्या.
पेट्रोलियम आणि नैसर्गिक वायू मंत्रालय
नव्याने निर्माण होत असलेल्या भू-राजकीय परिस्थितीच्या पार्श्वभूमीवर केंद्र सरकार जागतिक उर्जा बाजारपेठ तसेच इंधन पुरवठ्यातल्या संभाव्य अडचणींवर बारकाईने लक्ष ठेवून आहे
नवी दिल्ली 14 मार्च 2022
रशिया आणि युक्रेन यांच्यातील भू-राजकीय संघर्षामुळे जागतिक बाजारातील कच्च्या तेलाच्या आणि नैसर्गिक वायूच्या दरात तीव्र वाढ झाली आहे अशी माहिती केंद्रीय पेट्रोलियम आणि नैसर्गिक वायू राज्यमंत्री रामेश्वर तेली यांनी आज एका लेखी उत्तराद्वारे राज्यसभा सदस्यांना दिली.
रशिया आणि युक्रेन यांच्या दरम्यान निर्माण होत असलेल्या भू-राजकीय परिस्थितीच्या पार्श्वभूमीवर केंद्र सरकार जागतिक उर्जा बाजारपेठ तसेच इंधन पुरवठ्यातील संभाव्य अडचणींवर बारकाईने लक्ष ठेवून आहे
इंधन समस्येचा वाढता तणाव लक्षात घेऊन, भारत सरकारने उर्जा क्षेत्रातील प्रमुख ग्राहकांशी विचार विनिमय करून समांतरपणे, नोव्हेंबर 2021 मध्ये देशाकडील पेट्रोलियमच्या धोरणात्मक राखीव साठ्यामधून 50 लाख बॅरल कच्चे तेल बाजारात आणायला संमती दिली होती.
इंधन बाजारातील दराची अस्थिरता कमी करण्यासाठी आणि कच्च्या तेलाच्या वाढत्या किंमती नियंत्रणात आणण्यासाठी आवश्यक ते सर्व प्रयत्न करण्यास केंद्र सरकार तयार आहे.
पेट्रोल आणि डीझेलचे दर अनुक्रमे 26 जून 2010 आणि 19 ऑक्टोबर 2014 पासून बाजाराच्या नियंत्रणावर अवलंबून ठेवण्यात आले आहेत. तेव्हापासून, सार्वजनिक क्षेत्रातील तेल विपणन कंपन्या त्यांच्या उत्पादनांचे जागतिक बाजारांतील दर, विनिमय दर, कर रचना, देशांतर्गत वाहतूक खर्च आणि खर्चाशी संबंधित इतर घटक लक्षात घेऊन पेट्रोल आणि डिझेलच्या दराबाबत योग्य निर्णय घेत असतात. पेट्रोलियम उत्पादनांचे देशांतर्गत दर संबंधित उत्पादनांच्या जागतिक बाजारातील दरांशी निगडीत असतात.
केंद्र सरकारने 4 नोव्हेंबर 2021 पासून पेट्रोल आणि डिझेलवरील सीमा शुल्कात अनुक्रमे 5 आणि 10 रुपये प्रती लिटरची कपात केली आहे. अर्थव्यवस्थेला आणखीला गती देण्यासाठी तसेच या उत्पादनांचा वापर वाढविणे आणि महागाई नियंत्रणात ठेवण्यासाठी आणि त्याद्वारे गरीब आणि मध्यमवर्गीय नागरिकांना मदत करण्यासाठी सरकारने ही उपाययोजना केली होती. अनेक राज्ये आणि केंद्रशासित प्रदेश सरकारांनी पेट्रोल आणि डिझेलवरील मूल्यवर्धित कर देखील कमी केला.
देशातील एलपीजी अर्थात स्वयंपाकाच्या गॅसच्या किंमती, स्वयंपाकाच्या गॅसच्या दरासाठी आंतरराष्ट्रीय प्रमाणक असणाऱ्या सौदी अरेबियाशी झालेल्या सीपी अर्थात करारातील दरावर आधारित असतात. एप्रिल 2020 ते फेब्रुवारी 2022 या काळात सौदी सीपी सुमारे 228% वाढला  मात्र, आंतरराष्ट्रीय बाजारातील इंधनांच्या दरातील वाढीपासून सामान्य माणसाला सुरक्षित ठेवण्यासाठी केंद्र सरकार ग्राहकांना द्याव्या लागणाऱ्या घरगुती स्वयंपाकाच्या गॅसच्या किंमतीत प्रभावी सुधारणा करत आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148